Tervetuloa tähän ohjelmaan! Nimeni on Helena Penttilä.
Tänään haluan lukea sinulle Johan- neksen evankeliumin 4. Luvusta.
Käytän myöskin 5. lukua sekä evankeliumin 3. lukua.
Juuri luvusta 3 jakeesta 14 luen nämä Jumalan Sanat.
"Ja niin kuin Mooses korotti käärmeen autiomaassa, -
niin on Ihmisen Poika korotettava, että jokaisella, joka uskoo häneen,
on iankaikkinen elämä.
Sillä niin on Jumala maailmaa rakastanut, -
että hän antoi ainutsyntyisen Poikansa, -
ettei yksikään, joka häneen uskoo, joutuisi kadotukseen, -
vaan hänellä olisi iankaikkinen elämä.
Ei Jumala lähettänyt Poikaansa maailmaan tuomitsemaan maailmaa -
vaan sitä varten, että maailma pelastuisi hänen kauttaan."
Edelleen täältä Johanneksen evankeliumin 5. luvusta tapahtuma, -
jossa Jeesus on Betesdan lammikolla, altaalla.
"Sen jälkeen oli eräs juutalaisten juhla, -
ja Jeesus meni ylös Jerusalemiin.
Jerusalemissa on Lammasportin luona allas, -
jota kutsutaan heprean kielellä Betesdaksi, -
ja siihen kuuluu viisi pylväskäytävää.
Niissä makasi suuri joukko sairaita, sokeita, rampoja -
ja näivetystautisia. He odottivat veden kuohuttamista.
Altaaseen näet laskeutui aika ajoin enkeli, joka kuohutti veden.
Se, joka veden kuohuttamisen jälkeen ensimmäisenä astui siihen, -
tuli terveeksi, sairastipa mitä tautia tahansa.
Siellä oli mies, joka oli sairastanut kolmekymmentäkahdeksan vuotta.
Kun Jeesus näki hänet siellä makaamassa -
ja tiesi hänen sairastaneen jo kauan aikaa, hän kysyi: -
'Tahdotko tulla terveeksi?'
Sairas vastasi: 'Herra, minulla ei ole ketään, -
joka veisi minut altaaseen, kun vesi kuohuu.
Ja kun minä olen menossa, toinen astuu sinne ennen minua.'
Jeesus sanoi hänelle: 'Nouse, ota vuoteesi ja kävele.'
Mies tuli heti terveeksi, otti vuoteensa ja alkoi kävellä.
Mutta se päivä oli sapatti."
Tässä tilanteessa haluan jakaa sinulle jotain sydämeni ajatuksista -
juuri tämän raamatunkohdan ja näiden raamatunkohtien kautta.
Halusin lukea tuon pienoisevankeliumin, -
koska minusta se niin kauniisti avautuu -
juuri tässä Betesdan altaan ihmeen äärellä.
Se vie meidät aivan kuin kauas taaksepäin ensinnä, -
kun katsomme näitä 4. ja 3. luvun jakeita.
Täällä sanottiin, että "niin kuin Mooses korotti käärmeen erämaassa".
Se vie meidät siihen ajanjaksoon juutalaisen kansan keskelle, -
kun kansa oli rikkonut Jumalaa vastaan -
ja Jumalan tuomio laskeutui käärmeen ja käärmeitten muodossa -
kansan keskelle. Käärmeet purivat kansaa.
Raamattu osoittaa, että käärmeiden myrkky alkoi vaikuttaa ihmisissä, -
ja jokainen tiesi, että kuolema on edessä.
Aivan varmasti hirvittävä sekasorto ja kaaos ja pelko laskeutui -
Israelin kansan elämän keskelle.
Raamattu osoittaa, että Jumala antoi Moosekselle sanat: -
'Tee vaskikäärme. Aseta se tangon päähän -
ja jokainen, joka katsoo tuohon vaskikäärmeeseen, tulee terveeksi.'
Jotenkin ajattelin lukiessani näitä sanoja, -
että aivan kuin silloin, niin on nytkin.
On kysymys siitä, tahdommeko me itse kukin kuulla ja kuunnella -
ja todella totella sitä, mitä Jumalan kirjaan on kirjoitettu.
Kun Mooses tottelee Jumalaa ja asettaa tuon vaskikäärmeen, -
silläkin oli oma tarkoituksensa.
Se piti asettaa niin, että jokainen suuressa leiriväestössä -
saattoi nähdä tuon vaskikäärmeen.
Jokainen, joka katsoi tuohon käärmeeseen, parantui.
Jotenkin ajattelin tässä, että olisi mieletöntä, kun tiesi, -
että juuri tuohon vaskikäärmeeseen katsominen tuo -
ruumiiseen ja elämään parantumisen. Miksi ei katsoisi?
Raamattu osoittaa kuitenkin, että kansaa kuoli silloin.
He eivät totelleet sitä Jumalan Sanaa, -
jossa olisi ollut parantava voima heidän elämäänsä.
Yksi syvimpiä loukkauskohtia Jumalan kirjan lehdillä on se, -
kun Raamattu osoittaa, että jokainen ihminen on tehnyt syntiä -
ja on vailla Jumalan kirkkautta.
Se osoittaa sen todellisuuden, -
että jokaisessa ihmisessä on synnin todellisuutta.
Ihminen tarvitsee sovitusta, anteeksiantamusta -
päästäkseen sisälle Jumalan todellisuuteen.
Hänen, joka on luonut ihmisen, kaikki näkyväiset ja näkymättömät.
Tämän keskellä Jeesuksesta sanotaan, -
että juuri Jeesuksessa tämä kaikki on luotu.
Juuri Jeesuksessa kaikki pysyy voimassa.
Uusi liitto, Uusi testamentti avaa myös meille tänään sen, -
että Jeesus on tämän uuden liiton vaskikäärme.
Jokainen, joka haluaa elämäänsä ikuisuutta, -
niin Jumalan Sanan osoittaa, että se on löydettävissä.
Jeesus on tullut sitä varten.
Samoin ajattelin tänään tässä lukiessani -
ja valmistaessani tätä tilannetta, että jokaiselle meidän tulisi julistaa.
Jokainen uskova edustaa Kristusta tämän ajan elämän keskellä.
Meidän tulisi elämällämme, teoillamme, sanoillamme osoittaa -
Jeesusta Kristusta, ettei yksikään hukkuisi, -
vaan kaikki voisivat kuulla valtavan evankeliumin sanoman.
Yksi on kuollut meidän syntiemme tähden.
Yksi on ylösnoussut ja tuonut elämän.
Tämä suuri Vapahtaja, Jeesus, avautuu Raamatun lehdiltä, -
niin kuin äsken luin, Betesdan altaan ihmeen äärellä.
Jeesus ei kaihtanut sellaisia tilanteita, -
missä ihmiset olivat mahdottomuuksissa.
Jeesus ei kulkenut ensinnä siellä, -
missä olivat kuninkaat ja ylväät ihmiset.
Hän kulki siellä, missä olivat ne ihmiset, -
jotka ovat monella tapaa elämässään kohdanneet rikkoutumista, -
kenties sairautta ja mitä ikinä elämään on tullut.
Olisi luullut, ettei Jeesus suuren väkijoukon keskeltä -
olisi mennyt tuollaiselle alueelle, -
missä on sokeita, halvaantuneita, rampoja, -
tuohon viiden pylväskäytävän pylväikköön.
Mutta Jeesus kulkee sinne varmoin askelin.
Hän tietää, että siellä on yksi ihminen kaikkien keskellä, -
joka on elämänsä toivottomuuden lakipisteessä.
En voi sille mitään, että minulla on sisäinen syvä tuntu.
Uskon, että Jumalan Henki puhuu jollekin.
Olet tullut elämässäsi sellaiseen lakipisteeseen.
Tuntuu, että on vain ne suuret elämän pylväskäytävät.
Tuntuu, että nekin aivan kuin kaatuvat elämääsi vasten.
Juuri tällaiseen elämäntilanteeseen Jeesus tulee tässä tapahtumassa.
Juuri siihen elämäntilanteeseen, missä sinä olet tänään, -
Jeesus tulee. Kuuntele näitä sanoja, -
mitä Jumalan kirjan lehdille on kirjoitettu.
Jeesus pysähtyy tuon rampautuneen, sairaan ihmisen kohdalla, -
josta Raamattu sanoo, että 38 elämän pitkää vuotta -
on kulunut tuon sairauden kourissa.
Hänen elämästään oli nyt jäljellä enää yksi ainoa toive, -
mikä piti sitä elämänlankaa yllä.
Voi, kun tuo altaan vesi on kuohutettu, -
niin kunpa minä kerkiäisin sinne!
Ei Raamattu sano, kuinka monen vuoden pettymys se ehkä on ollut.
Aina, kun on päässyt lähelle allasta, aina, kun altaan vesi on kuohutettu, -
niin joku toinen tulee takaa ja menee hänen edelleen.
Hän on jäänyt niin suunnattoman yksin.
On niin paljon, aivan kuin liikaa jo sitä elämän pettymystä.
Jeesus tulee hänen elämänsä kohdalle, pysähtyy.
Eikö ole ihmeellistä? Jumalan Pojalla on valta -
ja Hänellä on aikaa yhtä ihmistä varten ja Hän pysähtyy.
Hän tekee kysymyksen.
Ei ainoastaan tälle Raamatun kuvaamalle miehelle, -
vaan myöskin meille tänä päivänä. "Tahdotko tulla terveeksi?"
Tahdotko tulla terveeksi? Voi, mikä valtava kysymys -
ja toisaalta yllättävä kysymys.
Eikö jokainen haluaisi parantua? Miksi sitä kysyä?
Uskon, että Jeesuksen tarkoitus oli -
kääntää tuon miehen elämän katse.
Miehen elämän toivo oli siinä vesialtaassa -
ja siinä altaan kuohuttamisessa.
Koko hänen elämänsä katse lepäsi juuri tuon altaan äärellä.
Olisiko tänään se päivä?
Jeesus aivan kuin katkaisee tuon odotuksen ja pettymyksen kierteen.
Tahdotko tulla terveeksi?
Uskon, että mies aivan kuin kääntää katseensa.
Kuka minulle puhuu? Kuka minulta kysyy?
Se katse tulee aivan kuin pois sieltä altaan ääreltä -
ja kääntyy mieheen, joka kysyy häneltä: -
"Tahdotko tulla terveeksi?"
Mies vastaa: "Minulla ei ole ketään."
Uskon, että se on yksi syvimpiä sydämen ja elämän parahduksia, -
ei ainoastaan siellä altaan äärellä pylväskäytävässä, -
vaan juuri tänään ihmisen elämässä.
Kymmenet, sadat ihmiset saattavat soljua elämäsi kohdalla.
Kenelläkään ei ole aikaa pysähtyä.
Sydämessäsi ja elämässäsi on kuin tämä mykkä huuto: -
"Eikö kenelläkään ole aikaa? Minulla ei ole ketään."
Ystäväni, haluan sinun sisimpäsi pysähtyvän tässä tilanteessa.
Ei katsomaan minua, joka tässä puhun, -
vaan katsomaan Häntä, joka lähestyy sinua.
Lähestyy niiden sanojen ääreltä, -
mitä mies kokee siellä oman elämänsä kohdalla, -
kun Jeesus sanoo nuo valtavat majesteetilliset sanat.
Ne kouraisevat niin syvältä tuon miehen elämää, -
että Raamattu ihanasti sanoo näin: -
"Nouse, ota vuoteesi ja kävele."
Ajattele! Vuosikymmenien jälkeen -
tulevat Jeesuksen majesteetilliset sanat!
Uskon, että näissä sanoissa on se voima tänäänkin.
"Nouse!" On jotakin enemmän sinun elämääsi tarjolla.
"Ota se vuoteesi ja kävele!"
Raamattu sanoo, että mies kavahtaa jalkeille.
Hän ottaa sen vuoteensa.
Onko se joku räsymatto, minkä hän kerää?
Käärii kokoon, heittää olkapäälleen ja kävelee.
Hän tajuaa, kuinka tuon miehen sanoista lähtenyt voima tuo -
hänen jäseniensä olemukseen terveyden.
Hänelle tapahtuu jotakin niin suurta, yliluonnollista Jumalan todellisuutta.
Ystäväni, haluaisin rohkaista sinua.
Ei kaikki toivo ole menetetty. On vielä jotakin jäljellä.
Se on kaikkein kalleinta. Se on kaikkein arvokkainta.
Se on jotakin, joka haluaa tuoda elämääsi tulevaisuuden ja toivon.
Jumalalla on hyvät ajatukset luomaansa ihmiseen nähden.
Elämäsi pylväskäytävä, jonka äärelle elämäsi on pysähtynyt, -
voi olla niin monin tavoin murjottu.
Olet voinut kokea hylkäämisen kipua, hylkäämisen tuskaa.
Olet voinut kokea, miten ihmiset kiirehtivät ohitsesi.
Ei kenelläkään ole ollut aikaa kuunnella.
Tuntuu, että sisäinen maailmasi on niin täynnä pakahduttavaa tuskaa.
Elämänilo on aivan kuin kadonnut.
Olet yrittänyt selviytyä päivästä toiseen.
Jospa sittenkin jotakin tapahtuisi!
On riemullista julistaa tänään, kuten Psalmissa 139 sanotaan, -
että Jumala on kaikkialla oleva Jumala.
Ei ihminen kykene rakentamaan sellaista pylväskäytävää, -
eikä myöskään piiloutumaan sellaisiin pylväskäytäviin, -
väkijoukkojen massojen keskelle, etteikö Jumala häntä näe.
Jeremia kirjottaa, että eikö Jumala täytä taivasta ja maata.
Hän on Jumala, joka on Jumala kaukaa -
ja Hän on Jumala, joka on Jumala läheltä.
Tälle Betesdan miehelle Jumala oli ollut kaukainen Jumala.
Nyt tässä Jeesus tulee lähelle. Jumala tulee lähelle.
Jumala, joka tuntee ihmisen aivan perinpohjaisesti.
Emme voi mitään Häneltä salata. Ajatuksemmekin ovat Hänelle avoimet
Kun ihminen ei tunne evankeliumia, anteeksiannon siunausta...
Joku on sanonut Psalmia 137 pelottavaksi, -
kun kaikki tulee aivan kuin paljastetuksi.
Jumalan ihmiselle se on suloinen psalmi.
Jumalan kasvoja ei tarvitse paeta. Ei tarvitse häpeässä vaeltaa.
Kristuksen uhri ja ristinkuolema ovat poistaneet häpeän, -
jonka me olemme ansainneet elämämme teoilla, asioilla -
tai toiset ovat heittäneet elämämme ylle häpeän varjoja.
Kun Jeesus sitten pysähtyy elämämme keskelle, -
tapahtuu jotakin erilaista. Hän ei tule tuomitsemaan -
ja kysy: "Miksi siinä makaat? Mitä olet tehnyt?" Ei!
Kun Hän näkee tuon valtavan tuskan, tuon elämän murjoman miehen, -
toivottomuuden, kenties pelkojen maailman, -
Jumalan kohtaamisen pelon elämän päättyessä -
ja Hän sanoo: "Tahdotko tulla terveeksi?"
Haluan sanoa sinulle elämän- tilanteeseesi, -
oletpa missä hyvänsä tänä hetkenä: "Tahdotko tulla terveeksi?"
Tiedätkö, meille annettu ristin- evankeliumin sanoma on se sanoma, -
mistä Johannes 3. luvussa kertoi.
Yksi on korotettu ristinpuulle.
Emme korota enää vaskikäärmettä, niin kuin Mooses korotti, -
vaan näemme ja ymmärrämme, että Jeesus korotettiin ristinpuulle.
Hänen olemuksensa ruhjottiin, runneltiin.
Hänen verensä valui karua ristinpuuta pitkin Golgatan kummulle.
Siinä on niin valtava salaisuus, -
kun ihmisen katse, tahtomaailma, nousee Kristusta kohden, -
tätä pelastuksen sanomaa kohden.
Siinä Jeesuksen veressä on niin valtava voima, -
että kun se alkaa laskeutua elämäsi rosoihin, -
se menee rikkinäisen sisimpäsi läpi.
Jokainen pisara Jeesuksen verta, -
joka uskon kautta laskeutuu sisimpääsi, luo uutta elämää.
Se luo anteeksiantamuksen siunausta.
Se kaikki, mikä on ollut kuin tuhoamassa elämääsi, -
niin Kristuksen veressä se lyödään alas ja se menettää merkityksensä.
Yhä uudelleen saa nähdä, -
kun ihminen kokee tämän valtavan sisäisen puhtauden, -
ja samalla Jumalan Pyhä Henki tulee hänen elämänsä voimaksi, -
niin syntyy aina mieletön riemu, ilo.
Jotakin on poistunut elämästäni. Taakat ovat pudonneet.
Minun rampuuttani ei katsella enää Jumalan kasvojen edessä.
Jeesuksen nimen ja veren voima on tehnyt minut -
kelvolliseksi Jumalan edessä.
Synnin kuolettava myrkky ei voi minua tuhota.
Jeesuksen veressä on minun elämäni.
Mies lähtee terveenä, kävelee matto olallaan.
Se on aivan kuin merkki siitä, mitä on tapahtunut hetki sitten.
Eikä mene kuin muutama hetki, kun hän kohtaa Jeesuksen uudelleen.
Kun luet näitä jakeita eteenpäin, näet siellä jotakin suurenmoista, -
kun Jeesus ja parannettu mies kohtaavat.
Ystäväni, voimme kokea valtavan terveyden tässä ajassa.
Ruumiin terveys on niin suunnaton lahja Jumalalta.
Olla terveenä on suunnaton armo Jumalalta.
Silti se ei ole kuitenkaan kaikkein kallein asia.
Kaikkein kallein asia on, että ihminen tervehtyy myös sisäisesti, -
parantuu sisäisesti.
Nyt kun tämä mies ja Jeesus kohtaavat, -
niin Jeesus sanoo hänelle: "Sinä olet tullut terveeksi."
Sitten Hän sanoo: "Älä enää syntiä tee."
Älä enää anna minkään sen vaikuttaa elämässäsi, -
mikä ruhjoi sinut sinne pylväskäytävään.
Anna evankeliumin vapauden, anteeksiantamuksen, -
iankaikkisen elämän tulvia elämässäsi.
Älä enää syntiä tee, ettei sinulle mitään pahempaa tapahtuisi.
Jeesus ei luo jotakin koston ajatusta, -
vaan tässä on paljon syvempi merkitys. Jeesus tarkoittaa, -
ettet eräänä päivänä kuolisi synnin pettämänä -
ja joutuisi ikuiseen eroon elävästä Jumalasta.
Ystäväni, siinä on jotain niin syvää todellisuutta meille tänään.
Jumala haluaa tuoda sinun elämääsi sen siunauksen, -
että sidonnaisuuksien matto ei sinua enää sido -
jonnekin pölyiselle pylväikön maalattialle.
Ei jonnekin pylväikköjen varjoon kuin häpeämään elämääsi -
tai olemaan toivottomuudessa.
Jeesus on tullut, kuten sanoin, tuomaan tulevaisuuden ja toivon.
En olisi tässä nyt tänä hetkenä, tänä päivänä puhumassa sinulle, -
ellei omassa sydämessäni olisi käynyt tätä valtavaa muutosta.
Oli se päivä, jolloin minäkin sain katsoa Jeesukseen -
ja laskea 21-vuotiaan elämäni kauan sitten -
Hänen turvallisiin käsiinsä. Sain kokea, -
että Jeesuksen nimessä ja veressä on sisäisen ihmiseni vapaus -
ja koko elämäni muutos.
Tämän ääreltä tänään tässä olemme hiljaa tämän Sanan äärellä.
Saakoot sinun sisäiset korvasi kuulla hiljaisen käyskentelyn, -
kävelyn, kun Jeesus lähestyy sinun elämääsi.
Hän ei halua elämäsi jäävän johonkin toisarvoiseen asemaan, -
vaan Hän haluaa korottaa elämäsi tänään, tässä ja nyt, -
kun Jeesus on paikalla. Saat sanoa Hänelle -
sanojeni kautta: "Jeesus, tule minun elämääni. -
Anna minulle se vapautus, mitä nyt on julistettu."
Kuule, juuri siellä televisiosi äärellä sinä voit kokea, -
kuinka Pyhä Henki tulee sinua lähelle.
Saat kohottaa kätesi ja sanoa: "Tule, Jeesus, ja auta minua!"
Ystäväni, silloin se elämän voima virtaa sinuun.
Älä pelkää, jos sinun täytyy sanoa Hänen edessään: -
"Minä olen tehnyt syntiä." Uskalla sanoa se -
ja tulet kokemaan, että Jeesuksen nimessä ja veressä -
on vielä anteeksiantamus, uuden elämän valtava rikkaus.
Ystäväni, tähän sinua kutsutaan, evankeliumin siunaukseen sisälle.
Evankeliumi, ilosanoma Jeesuksesta!
Evankeliumi, niin pylväiköiden kauhut häviävät -
ja tulee Jumalan läsnäolon siunaus. Se laskeutuu juuri nyt elämääsi.
Älä pelkää, vaan uskalla uskon kautta ottaa se matto, -
johon olet sidottuna. Heitä se Jeesuksen nimessä harteillesi.
Nouse ja käy ja tulet kokemaan, että Jumalan taivas valvoo.
Jumalan taivas vastaa, että sinua rakastetaan.
Sinä et ole Hänelle koskaan toisarvoinen, vaan olet arvokas.
Hän on pysähtynyt sinun elämäsi kohdalla -
ja kutsuu sinua suureen muutokseen, jonka Hän on valmistanut -
ja jossa Hän antaa sinulle ihanan, valtavan voiman.
Hän se on, Jeesus Kristus.
Nyt hiljennymme rukoukseen.
Taivaallinen Isä, Jeesuksen valta- vassa nimessä saan laskea käteni -
näiden sanojen kautta tuon ystävän elämän ylle, -
joka elämä on ollut raskasta.
On ollut aivan kuin kaikkien ohitse kulkemista -
ja toiset ovat ohittaneet hänet. Anna Jeesus hänen kokea juuri nyt, -
että elämä ilmestyy. Hän saa nousta rampuutensa keskeltä -
ja Jeesuksen nimessä sinä koet sen avun, -
minkä taivas tuo sinun elämääsi.
Jeesus sinua siunatkoon tähän Jumalan suunnattomaan armoon -
Isän, Pojan ja Pyhän Hengen nimessä. Aamen.
Ystäväni, ole siunattu! Aamen.
Ystäväni, voit myös tukea tätä ohjelmaa -
soittamalla numeroon 0600 10077.
Puhelun hinta on 10 euroa.
Voit tukea myös pankkitilin kautta. Tilinumero on ruudun alareunassa.
Siinä on myös viite, joka ohjaa tukesi tähän ohjelmaan.
Kiitos sinulle lahjastasi!
Tekstitys: Tuula-Riitta Virrankare